phoneee/thai-legal-corpus huggingface dataset:
ประกาศคณะกรรมการป้องกันและปราบปรามการทุจริตแห่งชาติเรื่อง เทียบตําแหน่งข้าราชการสํานักงาน ป.ป.ช.------------------------ โดยที่เป็นการสมควรกําหนดให้มีประกาศคณะกรรมการป้องกันและปราบปรามการทุจริตแห่งชาติ เรื่อง เทียบตําแหน่งข้าราชการสํานักงาน ป.ป.ช. เพื่อประโยชน์ในการบริหารทรัพยากรบุคคลของสํานักงาน ป.ป.ช. อาศัยอํานาจตามความในมาตรา 144 แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2561 ประกอบกับข้อ 29 และข้อ 33 ของระเบียบคณะกรรมการป้องกันและปราบปรามการทุจริตแห่งชาติ ว่าด้วยการบริหารทรัพยากรบุคคลของสํานักงาน ป.ป.ช. พ.ศ. 2561 คณะกรรมการป้องกันและปราบปรามกรทุจริตแห่งชาติในฐานะองค์กรกลางบริหารงานบุคคลของสํานักงาน ป.ป.ช. จึงออกประกาศไว้ ดังต่อไปนี้ข้อ ๑ ประกาศนี้เรียกว่า "ประกาศคณะกรรมการป้องกันและปราบปรามการทุจริตแห่งชาติ เรื่อง เทียบตําแหน่งข้าราชการสํานักงาน ป.ป.ช."ข้อ ๒ ประกาศนี้ให้มีผลใช้บังคับตั้งแต่วันที่ 9 ธันวาคม พ.ศ. 561 เป็นต้นไปข้อ ๓ ให้เทียบตําแหน่งข้าราชการสํานักงาน ป.ป.ช. กับการดํารงตําแหน่งข้าราชการพลเรือนสามัญตามพระราชบัญญัติระเบียบข้าราชการพลเรือน พ.ศ. 2551 และเทียบตําแหน่งข้าราชการสํานักงาน ป.ป.ช. ประเภทตําแหน่งสาขากระบวนการยุติธรรมกับประเภทตําแหน่งทั่วไปตามเอกสารแนบท้ายประกาศนี้ข้อ ๔ ให้ประธานกรรมการป้องกันและปราบปรามการทุจริตแห่งชาติรักษาการตามประกาศนี้ ในกรณีที่มีปัญหาเกี่ยวกับการบังคับใช้หรือการปฏิบัติตามประกาศนี้ ให้คณะกรรมการ ป.ป.ช. ในฐานะองค์กรกลางบริหารงานบุคคลของสํานักงาน ป.ป.ช.มีอํานาจตีความและวินิจฉัยชี้ขาด คําวินิจฉัยของคณะกรรมการ ป.ป.ช. ในฐานะองค์กรกลางบริหารงานบุคคลของสํานักงาน ป.ป.ช.ให้เป็นที่สุดผู้มีอํานาจลงนาม - ประกาศ ณ วันที่ 7 ธันวาคม พ.ศ. 2561 พลตํารวจเอก วัชรพล ประสารราชกิจประธานกรรมการป้องกันและปราบปรามการทุจริตแห่งชาติ
ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยมาตรฐานการให้บริการในการประกอบกิจการไฟฟ้าประเภทใบอนุญาตจำหน่ายไฟฟ้าพ.ศ. ๒๕๕๘ โดยที่เป็นการสมควรกำหนดมาตรฐานการให้บริการในการประกอบกิจการไฟฟ้าเพื่อคุ้มครองผู้ใช้ไฟฟ้าให้ได้รับบริการที่มีมาตรฐานและคุณภาพการให้บริการที่ดีและเกิดการพัฒนาด้านการให้บริการอันจะก่อให้เกิดประโยชน์สูงสุดแก่ผู้ใช้ไฟฟ้าอาศัยอำนาจตามความในมาตรา ๘๙แห่งพระราชบัญญัติการประกอบกิจการพลังงาน พ.ศ. ๒๕๕๐ คณะกรรมการกำกับกิจการพลังงานออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการกำกับกิจการพลังงานว่าด้วยมาตรฐานการให้บริการในการประกอบกิจการไฟฟ้า ประเภทใบอนุญาตจำหน่ายไฟฟ้าพ.ศ. ๒๕๕๘ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ใบอนุญาต หมายความว่าใบอนุญาตการประกอบกิจการไฟฟ้า ประเภทใบอนุญาตจำหน่ายไฟฟ้าผู้รับใบอนุญาต หมายความว่าผู้รับใบอนุญาตประกอบกิจการไฟฟ้า ประเภทใบอนุญาตจำหน่ายไฟฟ้ากกพ. หมายความว่าคณะกรรมการกำกับกิจการพลังงานสำนักงาน กกพ. หมายความว่าสำนักงานคณะกรรมการกำกับกิจการพลังงานเหตุสุดวิสัย หมายความว่าเหตุใด ๆ อันจะเกิดขึ้นก็ดี จะให้ผลพิบัติก็ดี เป็นเหตุที่ไม่อาจป้องกันได้แม้ทั้งบุคคลผู้ต้องประสบหรือใกล้จะต้องประสบเหตุนั้นจะได้จัดการระมัดระวังตามสมควรอันพึงคาดหมายได้จากบุคคลในฐานะและภาวะเช่นนั้นข้อ ๔ ผู้รับใบอนุญาตต้องจัดให้มีการให้บริการการตรวจสอบและการประเมินคุณภาพการให้บริการไม่ต่ำกว่ามาตรฐานตามดัชนีวัดผลการดำเนินงานตามเอกสารแนบท้ายระเบียบนี้ข้อ ๕ ให้ผู้รับใบอนุญาตจัดเก็บข้อมูลเช่น มาตรฐานการให้บริการ ผลการดำเนินงานจากดัชนีวัดผลการดำเนินงานตามแนวทางการกำกับดูแลตามเอกสารแนบท้ายระเบียบนี้และเผยแพร่ให้ผู้ใช้ไฟฟ้ารับทราบผ่านทางเว็บไซต์ของผู้รับใบอนุญาตเป็นรายเดือนผู้รับใบอนุญาตต้องรายงานข้อมูลตามวรรคหนึ่งทุกสิ้นเดือนมีนาคมมิถุนายน กันยายนและธันวาคม โดยรายงานภายในวันที่ ๒๕ ของเดือนถัดไปต่อสำนักงานกกพ.ข้อ ๖ กรณีที่ผู้รับใบอนุญาตให้บริการต่ำกว่าเกณฑ์มาตรฐานตามข้อ๔ ให้ผู้รับใบอนุญาตรายงานให้สำนักงาน กกพ.ทราบภายในสิบห้าวันนับแต่วันที่เกิดเหตุดังกล่าวการรายงานตามวรรคหนึ่ง ให้ทำเป็นหนังสือโดยระบุข้อมูลรายละเอียดที่เกี่ยวข้องพยานหลักฐานเพื่อยืนยันถึงเหตุแห่งการนั้นแนวทางในการปรับปรุงแก้ไข ผลการดำเนินการรวมถึงแผนแนวทางการป้องกันปัญหาดังกล่าวในอนาคตข้อ ๗ ในกรณีที่ผู้รับใบอนุญาตให้บริการต่ำกว่าเกณฑ์มาตรฐานตามข้อ๔ ให้ผู้รับใบอนุญาตจ่ายเงินชดเชยตามบัญชีอัตราเงินชดเชยแนบท้ายระเบียบนี้เว้นแต่เป็นกรณีที่เกิดจากเหตุสุดวิสัยข้อ ๘ ให้ประธานกรรมการกำกับกิจการพลังงานเป็นผู้รักษาการตามระเบียบนี้และให้ กกพ. เป็นผู้วินิจฉัยชี้ขาดปัญหาเกี่ยวกับการปฏิบัติตามระเบียบนี้ประกาศณ วันที่ ๑๔ กันยายน พ.ศ. ๒๕๕๘พรเทพ ธัญญพงศ์ชัยประธานกรรมการกำกับกิจการพลังงาน[เอกสารแนบท้าย]๑. บัญชีอัตราเงินชดเชย กรณีการให้บริการต่ำกว่าเกณฑ์มาตรฐาน แนบท้ายระเบียบคณะกรรมการกำกับกิจการพลังงานว่าด้วยมาตรฐานการให้บริการในการประกอบกิจการไฟฟ้า ประเภทใบอนุญาตจำหน่ายไฟฟ้า พ.ศ.๒๕๕๘(ดูข้อมูลจากภาพกฎหมาย)ปริยานุช/ผู้จัดทำ๑๕ ตุลาคม ๒๕๕๘วิศนี/ผู้ตรวจ๒๖ ตุลาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๔๘ ง/หน้า ๒/๑๐ ตุลาคม ๒๕๕๘
ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องกำหนดมาตรฐานสินค้าเกษตร : แนวปฏิบัติในการใช้มาตรฐานสินค้าเกษตรการปฏิบัติทางการเพาะเลี้ยงสัตว์น้ำที่ดีสำหรับฟาร์มเลี้ยงกุ้งทะเลตามพระราชบัญญัติมาตรฐานสินค้าเกษตรพ.ศ. ๒๕๕๑ ด้วยคณะกรรมการมาตรฐานสินค้าเกษตร เห็นสมควรกำหนดมาตรฐานสินค้าเกษตร เรื่องแนวปฏิบัติในการใช้มาตรฐานสินค้าเกษตรการปฏิบัติทางการเพาะเลี้ยงสัตว์น้ำที่ดีสำหรับฟาร์มเลี้ยงกุ้งทะเลเป็นมาตรฐานทั่วไป ตามพระราชบัญญัติมาตรฐานสินค้าเกษตร พ.ศ.๒๕๕๑ เพื่อส่งเสริมสินค้าเกษตรให้ได้คุณภาพ มาตรฐาน และปลอดภัยอาศัยอำนาจตามความในมาตรา ๕ มาตรา ๑๕ และมาตรา๑๖ แห่งพระราชบัญญัติมาตรฐานสินค้าเกษตร พ.ศ. ๒๕๕๑ประกอบมติคณะกรรมการมาตรฐานสินค้าเกษตร ในการประชุมครั้งที่ ๑/๒๕๕๘ เมื่อวันที่ ๒๔เมษายน ๒๕๕๘รัฐมนตรีว่าการกระทรวงเกษตรและสหกรณ์จึงออกประกาศกำหนดมาตรฐานสินค้าเกษตร : แนวปฏิบัติในการใช้มาตรฐานสินค้าเกษตรการปฏิบัติทางการเพาะเลี้ยงสัตว์น้ำที่ดีสำหรับฟาร์มเลี้ยงกุ้งทะเล มาตรฐานเลขที่มกษ. 7401(G) - 2558 ไว้เป็นมาตรฐานทั่วไปดังมีรายละเอียดแนบท้ายประกาศนี้ทั้งนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศณ วันที่ ๑๖ มิถุนายน พ.ศ. ๒๕๕๘ปีติพงศ์พึ่งบุญ ณ อยุธยารัฐมนตรีว่าการกระทรวงเกษตรและสหกรณ์[เอกสารแนบท้าย]๑. แนวปฏิบัติในการใช้มาตรฐานสินค้าเกษตรการปฏิบัติทางการเพาะเลี้ยงสัตว์น้ำที่ดีสำหรับฟาร์มเลี้ยงกุ้งทะเล(มกษ. 7401(G)-2558)(ดูข้อมูลจากภาพกฎหมาย)ปริยานุช/ผู้จัดทำ๗ สิงหาคม ๒๕๕๘นุสรา/ผู้ตรวจ๒๖ ตุลาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๗๙ ง/หน้า ๘/๔ สิงหาคม ๒๕๕๘
กฎกระทรวงกฎกระทรวงฉบับที่ ๙ (พ.ศ. ๒๕๐๒)ออกตามความในพระราชบัญญัติการขนส่งพ.ศ. ๒๔๙๗ว่าด้วยการขนส่งทางบก[๑] อาศัยอำนาจตามความในมาตรา๖ และมาตรา ๔๑ แห่งพระราชบัญญัติการขนส่ง พ.ศ. ๒๔๙๗ รัฐมนตรีว่าการกระทรวงคมนาคม และรัฐมนตรีว่าการกระทรวงมหาดไทยออกกฎกระทรวงไว้ดังต่อไปนี้ข้อ๑ ผู้ขับรถยนต์รับจ้างบรรทุกคนโดยสารได้ไม่เกินเจ็ดคน(แท๊กซี่) ในขณะปฏิบัติหน้าที่ต้องแต่งกายดังต่อไปนี้(๑)หมวกทรงหม้อตาล กะบังหน้าสีดำ มีดุมติดสายรัดคางข้างละ ๑ ดุม(๒)เสื้อเชิ้ตคอพับ แขนยาวหรือแขนสั้น ถ้าเป็นเสื้อแขนยาวให้เป็นแบบรัดข้อมือ และมีดุมมือข้างละ๑ ดุมการสวมเสื้อนี้ให้สอดชายล่างของเสื้ออยู่ภายในกางเกง(๓)กางเกงขายาว(๔)รองเท้าหุ้มข้อหรือหุ้มส้น(๕)เข็มขัดหนังหรือผ้าขนาดกว้าง ๓ ถึง ๔ เซนติเมตรข้อ๒ สีของเครื่องแต่งกายให้ใช้สีขาว สีน้ำเงินสีเทา หรือสีกากี ถ้าแต่งกายด้วยสีใด จะต้องใช้ให้เป็นสีเดียวกันทั้งชุด (หมวก เสื้อและกางเกง) และหากมีการใช้เครื่องหมายใด ๆ ประกอบเครื่องแต่งกาย ให้เป็นไปตามที่ผู้ประกอบการขนส่งสาธารณด้วยรถยนต์รับจ้างบรรทุกคนโดยสารได้ไม่เกินเจ็ดคน(แท๊กซี่) กำหนด โดยความเห็นชอบของอธิบดีกรมการขนส่งข้อ๓ เครื่องแต่งกายตามที่กำหนดในกฎกระทรวงฉบับนี้ให้เป็นไปตามแบบของกรมการขนส่งให้ไว้ ณ วันที่ ๒๓พฤศจิกายน พ.ศ. ๒๕๐๒พลตรี พ. ปุณณกันต์รัฐมนตรีว่าการกระทรวงคมนาคมพลเอก ป. จารุเสถียรรัฐมนตรีว่าการกระทรวงมหาดไทยหมายเหตุ :- เหตุผลในการประกาศใช้กฎกระทรวงฉบับนี้คือ โดยที่จำนวนรถยนต์โดยสารสาธารณะ (แท๊กซี่) ได้เพิ่มขึ้นเป็นจำนวนมาก จึงสมควรที่จะได้กำหนดการแต่งกายของผู้ขับเพื่อให้เป็นระเบียบเรียบร้อยตามความประสงค์ของทางราชการ และมาตรา ๔๑ แห่งพระราชบัญญัติการขนส่งพ.ศ. ๒๔๙๗ ได้บัญญัติให้ผู้ประจำเครื่องอุปกรณ์การขนส่งแต่งกายตามที่กำหนดในกฎกระทรวง ฉะนั้น จึงจำเป็นต้องออกกฎกระทรวง เพื่อกำหนดการแต่งกายของผู้ขับรถยนต์โดยสารสาธารณะ(แท๊กซี่)สรัลพร/พิมพ์๑ พฤษภาคม ๒๕๕๑รัศม์วรรณวลัย/ตรวจ๒ พฤษภาคม ๒๕๕๑โชติกานต์/ปรับปรุง๒๓ ธันวาคม ๒๕๕๘[๑] ราชกิจจานุเบกษา เล่ม๗๖/ตอนที่ ๑๒๐/หน้า ๖๖๘/๒๙ ธันวาคม ๒๕๐๒
ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องหลักเกณฑ์ วิธีการและเงื่อนไขการออกหนังสือรับรองพันธุ์พืชรับรองตามพระราชบัญญัติพันธุ์พืชพ.ศ. ๒๕๑๘(ฉบับที่๑) พ.ศ. ๒๕๓๖--------------------- โดยที่เป็นการสมควรให้มีการออกหนังสือรับรองพันธุ์พืชรับรอง อาศัยอำนาจตามความในมาตรา๕ แห่งพระราชบัญญัติพันธุ์พืช พ.ศ. ๒๕๑๘ มาตรา ๒๘ และมาตรา ๒๘ ทวิ แห่งพระราชบัญญัติพันธุ์พืช พ.ศ.๒๕๑๘ ซึ่งแก้ไขเพิ่มเติมโดยพระราชบัญญัติพันธุ์พืช (ฉบับที่ ๒) พ.ศ. ๒๕๓๕รัฐมนตรีว่าการกระทรวงเกษตรและสหกรณ์ออกประกาศไว้ ดังต่อไปนี้ ข้อ ๑ผู้ใดประสงค์จะให้กรมวิชาการเกษตรออกหนังสือรับรองพันธุ์พืชรับรองให้ยื่นคำขอตามแบบ ร.พ. ๓ ท้ายประกาศนี้ต่อพนักงานเจ้าหน้าที่กองควบคุมพืชและวัสดุการเกษตร กรมวิชาการเกษตร ถนนพหลโยธิน เขตจตุจักร กรุงเทพมหานคร ข้อ ๒พันธุ์พืชที่ขอเสนอเป็นพันธุ์รับรองต้องเป็นพันธุ์พืชขึ้นทะเบียนจากกรมวิชาการเกษตร ข้อ ๓ผู้ยื่นคำขอต้องแนบเอกสารดังต่อไปนี้ มาพร้อมแบบคำขอ ๓.๑ สำเนาหนังสือรับรองพันธุ์พืชขึ้นทะเบียน ๓.๒ ชนิดพืช ชื่อพันธุ์หรือสายพันธุ์ ๓.๓ลักษณะประจำพันธุ์ที่ดีเด่นทางด้านการเกษตร ข้อ ๔ขั้นตอนการออกหนังสือรับรองพันธุ์พืชรับรอง ๔.๑ผ่านการตรวจสอบลักษณะประจำพันธุ์ที่ดีเด่นทางด้านการเกษตร โดยหน่ายงานของกรมวิชาการเกษตร ๔.๒ผ่านการพิจารณาเห็นชอบของคณะอนุกรรมการขึ้นทะเบียนและรับรองพันธุ์พืช ๔.๓ ปิดประกาศที่กรมวิชาการเกษตรและส่วนราชการอื่น มีกำหนด ๙๐ วัน ๔.๔อธิบดีกรมวิชาการเกษตรจะออกหนังสือรับรองให้เป็นพันธุ์พืชรับรองตามแบบ ร.พ. ๔ ถ้าไม่มีผู้ทักท้วง ภายใน ๙๐ วันนับจากวันปิดประกาศ ข้อ ๕อธิบดีกรมวิชาการเกษตรจะไม่ออกหนังสือรับรอง ถ้ามีผู้ทักท้วงภายในระยะเวลาที่กำหนด หรือถ้ามีข้อพิสูจน์ได้ว่า ลักษณะต่าง ๆของพันธุ์พืชที่เสนอไม่ตรงกับข้อมูลที่นำเสนอ หรือคล้ายหรือเหมือนกับพันธุ์พืชอื่นที่กรมวิชาการเกษตรรับรองไว้แล้ว ในกรณีที่มีผู้ทักท้วงกรมวิชาการเกษตรจะส่งเรื่องคืนให้แก่ผู้ยื่นคำขอ เพื่อนำไปทำความตกลงกับผู้ทักท้วงเมื่อมีหลักฐานว่าคู่กรณีตกลงกันได้ อธิบดีกรมวิชาการเกษตรจึงจะออกหนังสือรับรองให้แก่ผู้ยื่นคำขอ ข้อ ๖อธิบดีกรมวิชาการเกษตรมีสิทธิจะเพิกถอนหนังสือรับรองพันธุ์พืชรับรอง ถ้ามีการพิสูจน์ได้ในภายหลังว่าพันธุ์พืชที่ขอให้รับรองนั้น มีลักษณะไม่ตรงกับข้อมูลที่นำเสนอขอหนังสือรับรองพันธุ์พืชรับรองหรือตรงกับพันธุ์พืชอื่นที่มีผู้ขอหนังสือรับรองไว้ก่อนแล้ว ข้อ ๗ผู้ยื่นคำขอจะต้องเป็นผู้เสียค่าใช้จ่ายให้แก่พนักงานเจ้าหน้าที่ตามที่กำหนดไว้ในประกาศกระทรวงเกษตรและสหกรณ์ เรื่อง ค่าป่วยการค่าพาหนะ ค่าเช่าที่พัก และค่าใช้จ่ายของพนักงานเจ้าหน้าที่ตามพระราชบัญญัติพันธุ์พืชพ.ศ. ๒๕๑๘ (ฉบับที่ ๑) พ.ศ. ๒๕๓๖ ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ประกาศณ วันที่ ๒๘ ธันวาคม ๒๕๓๖ ถวิล จันทร์ประสงค์ รัฐมนตรีช่วยว่าการฯ ปฏิบัติราชการแทน รัฐมนตรีว่าการกระทรวงเกษตรและสหกรณ์[ดูข้อมูลจากภาพกฎหมาย][รก.๒๕๓๗/พ๗ง/๑๘/๒๖ มกราคม ๒๕๓๗] ฐาปนี/แก้ไข ๑๒กันยายน ๒๕๔๕ A+B(C)
คำพิพากษาศาลฎีกาที่ 7626/2541หลักกฎหมาย: โจทก์กล่าวอ้างว่า ทนายความของโจทก์ซึ่งเป็นตัวแทนกระทำการนอกเหนือขอบอำนาจของการเป็นตัวแทน หากโจทก์ซึ่งเป็นตัวการได้รับความเสียหายเป็นประการใด ก็ชอบที่โจทก์จะต้องไปว่ากล่าวเอาแก่ทนายความของโจทก์เอง ทนายโจทก์และจำเลยทำสัญญาประนีประนอมยอมความกันในศาลและศาลพิพากษาตามยอมแล้ว คำพิพากษาตามสัญญาประนีประนอมยอมความย่อมผูกพันโจทก์ตาม ป.วิ.พ.มาตรา 145 ซึ่งโจทก์อาจอุทธรณ์คัดค้านคำพิพากษาดังกล่าวได้หากเข้ากรณีตามที่บัญญัติไว้ในมาตรา 138 แต่โจทก์ไม่อุทธรณ์และคดีถึงที่สุดไปแล้วโจทก์จึงไม่อาจฟ้องร้องขอให้เพิกถอนคำพิพากษาตามสัญญาประนีประนอมยอมความดังกล่าวได้ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 7626/2541นางสุกัญญา สุขเอมโจทก์ธนาคารกรุงเทพ จำกัด (มหาชน)จำเลย ป.วิ.พ. ม. 62, ม. 138, ม. 145โจทก์กล่าวอ้างว่า ทนายความของโจทก์ซึ่งเป็นตัวแทนกระทำการนอกเหนือขอบอำนาจของการเป็นตัวแทน หากโจทก์ซึ่งเป็นตัวการได้รับความเสียหายเป็นประการใด ก็ชอบที่โจทก์จะต้องไปว่ากล่าวเอาแก่ทนายความของโจทก์เอง ทนายโจทก์และจำเลยทำสัญญาประนีประนอมยอมความกันในศาลและศาลพิพากษาตามยอมแล้ว คำพิพากษาตามสัญญาประนีประนอมยอมความย่อมผูกพันโจทก์ตาม ป.วิ.พ.มาตรา 145 ซึ่งโจทก์อาจอุทธรณ์คัดค้านคำพิพากษาดังกล่าวได้หากเข้ากรณีตามที่บัญญัติไว้ในมาตรา 138 แต่โจทก์ไม่อุทธรณ์และคดีถึงที่สุดไปแล้วโจทก์จึงไม่อาจฟ้องร้องขอให้เพิกถอนคำพิพากษาตามสัญญาประนีประนอมยอมความดังกล่าวได้(จรัญ หัตถกรรม-ชวลิต ธรรมฤาชุ-สุวัตร์ สุขเกษม)ศาลจังหวัดชลบุรี - นายสุนันท์ เลขบวรวงศ์ศาลอุทธรณ์ภาค ๑ - นายเฉลิมศักดิ์ บุญยงค์แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 7626/2541นางสุกัญญา สุขเอมโจทก์ธนาคารกรุงเทพ จำกัด (มหาชน)จำเลย ป.วิ.พ. ม. 62, ม. 138, ม. 145โจทก์กล่าวอ้างว่า ทนายความของโจทก์ซึ่งเป็นตัวแทนกระทำการนอกเหนือขอบอำนาจของการเป็นตัวแทน หากโจทก์ซึ่งเป็นตัวการได้รับความเสียหายเป็นประการใด ก็ชอบที่โจทก์จะต้องไปว่ากล่าวเอาแก่ทนายความของโจทก์เอง ทนายโจทก์และจำเลยทำสัญญาประนีประนอมยอมความกันในศาลและศาลพิพากษาตามยอมแล้ว คำพิพากษาตามสัญญาประนีประนอมยอมความย่อมผูกพันโจทก์ตาม ป.วิ.พ.มาตรา 145 ซึ่งโจทก์อาจอุทธรณ์คัดค้านคำพิพากษาดังกล่าวได้หากเข้ากรณีตามที่บัญญัติไว้ในมาตรา 138 แต่โจทก์ไม่อุทธรณ์และคดีถึงที่สุดไปแล้วโจทก์จึงไม่อาจฟ้องร้องขอให้เพิกถอนคำพิพากษาตามสัญญาประนีประนอมยอมความดังกล่าวได้(จรัญ หัตถกรรม-ชวลิต ธรรมฤาชุ-สุวัตร์ สุขเกษม)ศาลจังหวัดชลบุรี - นายสุนันท์ เลขบวรวงศ์ศาลอุทธรณ์ภาค ๑ - นายเฉลิมศักดิ์ บุญยงค์แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงศึกษาธิการประกาศกระทรวงศึกษาธิการเรื่องการแบ่งส่วนราชการในมหาวิทยาลัยราชภัฏอุตรดิตถ์พ.ศ. ๒๕๔๙[๑] อาศัยอำนาจตามความในมาตรา๖ มาตรา ๑๐ วรรคสาม วรรคสี่ วรรคห้า และมาตรา ๑๑ วรรคสองแห่งพระราชบัญญัติมหาวิทยาลัยราชภัฏ พ.ศ. ๒๕๔๗ รัฐมนตรีว่าการกระทรวงศึกษาธิการออกประกาศไว้ ดังต่อไปนี้ข้อ๑ให้แบ่งส่วนราชการในสำนักงานอธิการบดี ดังนี้(๑)กองกลาง(๒)กองนโยบายและแผน(๓)กองบริการการศึกษา(๔)กองบริหารงานบุคคล(๕)กองพัฒนานักศึกษาข้อ๒ ให้แบ่งส่วนราชการในคณะเกษตรศาสตร์คณะครุศาสตร์ คณะเทคโนโลยีอุตสาหกรรม คณะมนุษยศาสตร์และสังคมศาสตร์คณะวิทยาการจัดการ และคณะวิทยาศาสตร์และเทคโนโลยี เป็นสำนักงานคณบดีข้อ๓ให้แบ่งส่วนราชการในสถาบันวิจัยและพัฒนาและสำนักวิทยบริการและเทคโนโลยีสารสนเทศ เป็นสำนักงานผู้อำนวยการประกาศ ณ วันที่ ๒๓มิถุนายน พ.ศ. ๒๕๔๙จาตุรนต์ ฉายแสงรัฐมนตรีว่าการกระทรวงศึกษาธิการปริญสินีย์/ผู้จัดทำ๒๖ เมษายน ๒๕๕๔คุณากร/ผู้ตรวจ[๑] ราชกิจจานุเบกษา เล่ม ๑๒๓/ตอนที่ ๗๔ ง/หน้า ๒๘/๓ สิงหาคม ๒๕๔๙
ข้อบังคับเจ้าพนักงานจราจรในเขตกรุงเทพมหานครข้อบังคับเจ้าพนักงานจราจรในเขตกรุงเทพมหานครว่าด้วยการห้ามหยุดหรือจอดรถในถนนและซอยพ.ศ. ๒๕๖๐ ด้วยสภาพการจราจรในปัจจุบันมีการเปลี่ยนแปลงไปสาเหตุหนึ่งเนื่องมาจากปริมาณรถที่เพิ่มมากขึ้นมีการจอดรถไม่เป็นระเบียบเรียบร้อยทำให้การจราจรไม่คล่องตัว เพื่อเป็นการปลอดภัยและสะดวกในการจราจรแก่ประชาชนผู้ใช้รถใช้ถนนและให้ทันต่อการแก้ไขปัญหาจราจรฉะนั้น อาศัยอำนาจตามความในมาตรา ๑๓๙ (๒)แห่งพระราชบัญญัติจราจรทางบก พ.ศ. ๒๕๒๒ และคำสั่งกระทรวงมหาดไทยที่๕๒๙/๒๕๕๕ ลงวันที่ ๗ กันยายน ๒๕๕๕ แต่งตั้งผู้บัญชาการตำรวจนครบาลหรือผู้ได้รับมอบหมายให้ปฏิบัติราชการแทนเป็นเจ้าพนักงานจราจรในเขตกรุงเทพมหานครประกอบกับคำสั่งกองบัญชาการตำรวจนครบาลที่ ๓๑๗/๒๕๕๙ ลงวันที่ ๕ ตุลาคม ๒๕๕๙ เรื่องการกำหนดลักษณะงานและการมอบหมายอำนาจหน้าที่รับผิดชอบให้รองผู้บัญชาการตำรวจนครบาลและผู้บังคับการประจำกองบัญชาการตำรวจนครบาลโดยมอบอำนาจให้รองผู้บัญชาการตำรวจนครบาล (งานจราจร) กำกับบริหารราชการสั่งและปฏิบัติราชการแทนผู้บัญชาการตำรวจนครบาลจึงได้ออกข้อบังคับไว้ดังนี้ข้อ๑ ข้อบังคับนี้เรียกว่าข้อบังคับเจ้าพนักงานจราจรในเขตกรุงเทพมหานครว่าด้วยการห้ามหยุดหรือจอดรถในถนนและซอย พ.ศ. ๒๕๖๐ข้อ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ห้ามจอดรถตลอดเวลา ในถนนและซอยดังต่อไปนี้๓.๑ถนนชัยพฤกษ์ ตั้งแต่ถนนบรมราชชนนี ถึงซอยชัยพฤกษ์ ๑๘ ทั้งสองฝั่ง๓.๒ถนนพญาไท ตั้งแต่ซอยจุฬา ๑๒ ตัดถนนพญาไท ถึงแยกสามย่าน ทั้งสองฝั่ง๓.๓ถนนพัฒนาการ ตั้งแต่ซอยพัฒนาการ ๑๙ ถึงซอยพัฒนาการ ๓๕ ทั้งสองฝั่ง๓.๔ซอยลาดพร้าว ๓๕ ทั้งสองฝั่ง๓.๕ซอยลาดพร้าว ๔๑ แยก ๗ ทั้งสองฝั่งข้อ๔ ห้ามจอดรถ ตั้งแต่เวลา ๐๕.๐๐นาฬิกา ถึงเวลา ๒๒.๐๐ นาฬิกา ในถนนและซอย ดังต่อไปนี้๔.๑ถนนพัฒนาการ ตั้งแต่ซอยพัฒนาการ ๑ ถึงซอยพัฒนาการ ๑๙ ทั้งสองฝั่ง๔.๒ถนนพัฒนาการ ตั้งแต่ซอยพัฒนาการ ๓๕ ถึงซอยพัฒนาการ ๔๙ ทั้งสองฝั่งข้อ๕ ห้ามหยุดหรือจอดรถ ในซอยสุขุมวิท๕๕ (ทองหล่อ) ดังต่อไปนี้๕.๑ตั้งแต่ปากซอยด้านถนนสุขุมวิทเข้าไประยะทาง ๕๐ เมตร ทั้งสองฝั่งห้ามหยุดหรือจอดรถตลอดเวลา๕.๒ตั้งแต่ระยะ ๕๐ เมตร เข้าไปถึงระยะทาง ๒๐๐ เมตร ทั้งสองฝั่ง ยกเว้นป้ายหยุดรถโดยสารประจำทางห้ามจอดรถตั้งแต่เวลา ๐๖.๐๐ นาฬิกา ถึงเวลา ๒๑.๐๐ นาฬิกา เว้นวันหยุดราชการ๕.๓ตั้งแต่ระยะทาง ๒๐๐ เมตร เป็นต้นไป ทั้งสองฝั่ง ห้ามจอดรถทุกชนิด ตั้งแต่เวลา๐๖.๐๐ นาฬิกา ถึงเวลา ๐๙.๐๐ นาฬิกา และเวลา ๑๖.๐๐ นาฬิกา ถึงเวลา ๒๐.๐๐ นาฬิกา เว้นวันหยุดราชการข้อ๖ ถนนพระรามที่ ๓ ซอย ๗ ทั้งสองฝั่งห้ามจอดรถทุกชนิด ตั้งแต่เวลา ๐๖.๐๐ นาฬิกา ถึงเวลา ๑๘.๐๐ นาฬิกาข้อ๗ ถนนตรีเพชร ตั้งแต่แยกพาหุรัดถึงแยกเฉลิมกรุง ฝั่งทิศตะวันตก ห้ามจอดรถทุกชนิด ตั้งแต่เวลา ๐๖.๐๐ นาฬิกาถึงเวลา ๐๙.๐๐ นาฬิกา และเวลา ๑๘.๐๐ นาฬิกา ถึงเวลา ๐๖.๐๐ นาฬิกา ของวันรุ่งขึ้นข้อ๘ ซอยฉลองกรุง ๒๙ ห้ามจอดรถดังต่อไปนี้๘.๑ฝั่งทิศเหนือ (จากปากซอยเข้าไปด้านขวามือ) ห้ามจอดรถทุกชนิด ตลอดเวลา๘.๒ฝั่งทิศใต้ (จากปากซอยเข้าไปด้านซ้ายมือ) ห้ามจอดรถทุกชนิด ตั้งแต่เวลา ๐๖.๐๐นาฬิกา ถึงเวลา ๐๙.๐๐ นาฬิกา และเวลา ๑๖.๐๐ นาฬิกา ถึงเวลา ๒๐.๐๐ นาฬิกาข้อ๙ นับตั้งแต่วัน เวลาที่ข้อบังคับนี้ใช้บังคับ ให้ยกเลิกระเบียบ คำสั่ง หรือข้อบังคับใดที่ขัดหรือแย้งกับข้อบังคับนี้ประกาศ ณ วันที่ ๑๖มีนาคม พ.ศ. ๒๕๖๐พลตำรวจตรีจิรพัฒน์ ภูมิจิตรรองผู้บัญชาการตำรวจนครบาลปฏิบัติราชการแทนผู้บัญชาการตำรวจนครบาลเจ้าพนักงานจราจรในเขตกรุงเทพมหานครชวัลพร/ภวรรณตรี/จัดทำ๒๖ เมษายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๑๐ ง/หน้า ๔๖/๒๑ เมษายน ๒๕๖๐
คำพิพากษาศาลฎีกาที่ 879/2491หลักกฎหมาย: เมื่อปรากฏว่า พยานที่จำเลยขอให้ส่งประเด็นไปสืบนั้นตรงตามที่รับกันแล้ว ศาลมีอำนาจสั่งงดไม่สืบเสียได้โจทก์ฟ้องขอให้ลงโทษจำเลยฐานมีอาวุธปืนโดยไม่ได้รับอนุญาตและพยายามฆ่าเจ้าพนักงานผู้กระทำการตามหน้าที่ ศาลชั้นต้นลงโทษจำเลยตามฟ้องให้จำคุก 20 ปี ศาลอุทธรณ์พิพากษายืนจำเลยฎีกาศาลฎีกาวินิจฉัยว่า ศาลชั้นต้นงดไม่สืบพยานที่จำเลยขอให้ส่งประเด็นไปสืบนั้น ไม่เป็นการผิดกระบวนพิจารณา เพราะปรากฏว่าพยานที่จำเลยขอให้ส่งประเด็นเป็นพยานที่จำเลยอ้างว่าได้เห็นจำเลยจำเลยถูกยิงล้มลงในตรอก แล้วเจ้าพนักงานตำรวจเข้าจับ ซึ่งตรงตามที่รับกันแล้ว และศาลฎีกาเชื่อว่าจำเลยได้กระทำผิดจริงพิพากษายืน ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 879/2491พนักงานอัยการโจทก์นายประเสริฐ หรือซุ่นเกี๊ยะ แซ่แพ้จำเลย ป.วิ.อ. ม. 230, ม. 15 ป.วิ.พ. ม. 104เมื่อปรากฏว่า พยานที่จำเลยขอให้ส่งประเด็นไปสืบนั้นตรงตามที่รับกันแล้ว ศาลมีอำนาจสั่งงดไม่สืบเสียได้โจทก์ฟ้องขอให้ลงโทษจำเลยฐานมีอาวุธปืนโดยไม่ได้รับอนุญาตและพยายามฆ่าเจ้าพนักงานผู้กระทำการตามหน้าที่ ศาลชั้นต้นลงโทษจำเลยตามฟ้องให้จำคุก 20 ปี ศาลอุทธรณ์พิพากษายืนจำเลยฎีกาศาลฎีกาวินิจฉัยว่า ศาลชั้นต้นงดไม่สืบพยานที่จำเลยขอให้ส่งประเด็นไปสืบนั้น ไม่เป็นการผิดกระบวนพิจารณา เพราะปรากฏว่าพยานที่จำเลยขอให้ส่งประเด็นเป็นพยานที่จำเลยอ้างว่าได้เห็นจำเลยจำเลยถูกยิงล้มลงในตรอก แล้วเจ้าพนักงานตำรวจเข้าจับ ซึ่งตรงตามที่รับกันแล้ว และศาลฎีกาเชื่อว่าจำเลยได้กระทำผิดจริงพิพากษายืน(ปรีชาวินิจฉัย-ประวัติ ปัตตพงศ์-ศิลปสิทธิวินิจฉัย)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: โจทก์ฟ้องขอให้ลงโทษจำเลยฐานมีอาวุธปืนโดยไม่ได้รับอนุญาตและพยายามฆ่าเจ้าพนักงานผู้กระทำการตามหน้าที่ ศาลชั้นต้นลงโทษจำเลยตามฟ้องให้จำคุก 20 ปี ศาลอุทธรณ์พิพากษายืนจำเลยฎีกาศาลฎีกาวินิจฉัยว่า ศาลชั้นต้นงดไม่สืบพยานที่จำเลยขอให้ส่งประเด็นไปสืบนั้น ไม่เป็นการผิดกระบวนพิจารณา เพราะปรากฏว่าพยานที่จำเลยขอให้ส่งประเด็นเป็นพยานที่จำเลยอ้างว่าได้เห็นจำเลยจำเลยถูกยิงล้มลงในตรอก แล้วเจ้าพนักงานตำรวจเข้าจับ ซึ่งตรงตามที่รับกันแล้ว และศาลฎีกาเชื่อว่าจำเลยได้กระทำผิดจริงพิพากษายืน ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 879/2491พนักงานอัยการโจทก์นายประเสริฐ หรือซุ่นเกี๊ยะ แซ่แพ้จำเลย ป.วิ.อ. ม. 230, ม. 15 ป.วิ.พ. ม. 104เมื่อปรากฏว่า พยานที่จำเลยขอให้ส่งประเด็นไปสืบนั้นตรงตามที่รับกันแล้ว ศาลมีอำนาจสั่งงดไม่สืบเสียได้โจทก์ฟ้องขอให้ลงโทษจำเลยฐานมีอาวุธปืนโดยไม่ได้รับอนุญาตและพยายามฆ่าเจ้าพนักงานผู้กระทำการตามหน้าที่ ศาลชั้นต้นลงโทษจำเลยตามฟ้องให้จำคุก 20 ปี ศาลอุทธรณ์พิพากษายืนจำเลยฎีกาศาลฎีกาวินิจฉัยว่า ศาลชั้นต้นงดไม่สืบพยานที่จำเลยขอให้ส่งประเด็นไปสืบนั้น ไม่เป็นการผิดกระบวนพิจารณา เพราะปรากฏว่าพยานที่จำเลยขอให้ส่งประเด็นเป็นพยานที่จำเลยอ้างว่าได้เห็นจำเลยจำเลยถูกยิงล้มลงในตรอก แล้วเจ้าพนักงานตำรวจเข้าจับ ซึ่งตรงตามที่รับกันแล้ว และศาลฎีกาเชื่อว่าจำเลยได้กระทำผิดจริงพิพากษายืน(ปรีชาวินิจฉัย-ประวัติ ปัตตพงศ์-ศิลปสิทธิวินิจฉัย)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงอุตสาหกรรมฉบับที่ 5395 (พ.ศ. 2562)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง กําหนดมาตรฐานผลิตภัณฑ์อุตสาหกรรมเครื่องออกกําลังกายในที่ร่มเล่ม 1 ข้อกําหนดทั่วไปด้านความปลอดภัยและวิธีทดสอบ-----------------------------------------อื่นๆ - อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ 7) พ.ศ. 2558 รัฐมนตรีว่าการกระทรวงอุตสาหกรรมออกประกาศกําหนดมาตรฐานผลิตภัณฑ์อุตสาหกรรม เครื่องออกกําลังกายในที่ร่ม เล่ม 1 ข้อกําหนดทั่วไปด้านความปลอดภัยและวิธีทดสอบ มาตรฐานเลขที่ มอก. 2880 เล่ม 1 - 2560 ไว้ ดังมีรายละเอียดต่อท้ายประกาศนี้ ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 8 พฤษภาคม พ.ศ. 2562 สมชาย หาญหิรัญรัฐมนตรีช่วยว่าการกระทรวงอุตสาหกรรม รักษาราชการแทนรัฐมนตรีว่าการกระทรวงอุตสาหกรรม
กฎ กกฎ ก.ตร.ว่าด้วยการบรรจุและแต่งตั้งข้าราชการตำรวจผู้ออกจากราชการไปแล้วกลับเข้ารับราชการเป็นข้าราชการตำรวจพ.ศ. ๒๕๔๗ อาศัยอำนาจตามความในมาตรา๓๑ (๒) และมาตรา ๖๓ (๒) (ข) แห่งพระราชบัญญัติตำรวจแห่งชาติ พ.ศ. ๒๕๔๗ มติ ก.ตร. ในการประชุมครั้งที่ ๕/๒๕๔๗ เมื่อวันที่ ๒๑ เมษายน พ.ศ. ๒๕๔๗ และมติอนุกรรมการ ก.ตร. เกี่ยวกับตำแหน่งในการประชุม ครั้งที่ ๒/๒๕๔๗ เมื่อวันที่ ๑๒ พฤษภาคม พ.ศ. ๒๕๔๗ ก.ตร. จึงออกกฎ ก.ตร.ไว้ ดังต่อไปนี้ข้อ ๑[๑] กฎ ก.ตร. นี้ ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ข้าราชการตำรวจผู้ใดออกจากราชการไปแล้ว ประสงค์จะขอกลับเข้ารับราชการตามมาตรา๖๓ (๒) (ข) ในหน่วยงานใด ให้ยื่นคำขอตามแบบที่สำนักงานตำรวจแห่งชาติกำหนดข้อ ๓ผู้ที่จะสมัครกลับเข้ารับราชการ จะต้องมีคุณสมบัติและไม่มีลักษณะต้องห้ามตามมาตรา๔๘ และต้องมีคุณสมบัติเฉพาะสำหรับตำแหน่งตามที่ ก.ตร. กำหนดไว้ตามมาตรา ๔๕ หรือได้รับอนุมัติจากก.ตร. ตามมาตรา ๕๙ วรรคแรกข้อ ๔ให้ผู้บังคับบัญชาที่เป็นหัวหน้าหน่วยงานที่มีผู้ยื่นคำขอสมัครกลับเข้ารับราชการพิจารณาโดยคำนึงถึงอายุตัวอายุราชการ ความรู้ความสามารถ ประสบการณ์ ความชำนาญงานของผู้สมัครกลับเข้ารับราชการเปรียบเทียบกับข้าราชการตำรวจผู้รับราชการในหน่วยงานและประโยชน์ที่ทางราชการจะได้รับเป็นสำคัญเมื่อพิจารณาแล้วเห็นว่าการบรรจุและแต่งตั้งผู้นั้นกลับเข้ารับราชการในสังกัดแล้วจะเกิดประโยชน์ต่อทางราชการให้เสนอตำแหน่งและอัตราเงินเดือนที่จะใช้รองรับการบรรจุพร้อมทั้งรวบรวมรายละเอียดข้อมูลหลักฐานต่าง ๆ เกี่ยวกับประวัติการรับราชการและประวัติส่วนตัวหน้าที่ความรับผิดชอบของตำแหน่งที่จะบรรจุและแต่งตั้ง และเหตุผลความจำเป็น ไปให้สำนักงานตำรวจแห่งชาติพิจารณาข้อ ๕ในกรณีที่สำนักงานตำรวจแห่งชาติ เห็นสมควรจะรับผู้สมัครกลับเข้ารับราชการ ให้ผู้มีอำนาจตามมาตรา๔๙ สั่งบรรจุและแต่งตั้งกลับเข้ารับราชการ ในตำแหน่งที่ไม่สูงกว่าเดิม และให้ได้รับอัตราเงินเดือนไม่สูงกว่าระดับและขั้นที่เคยได้รับอยู่เดิมก่อนออกจากราชการเว้นแต่มีเหตุผลและความจำเป็นสมควรจะบรรจุผู้สมัครกลับเข้ารับราชการในตำแหน่งที่สูงกว่าเดิมหรือให้ได้รับอัตราเงินเดือนสูงกว่าระดับ และขั้นที่เคยได้รับอยู่เดิมให้เสนอ ก.ตร.พิจารณาอนุมัติเป็นราย ๆ ไปข้อ ๖การบรรจุและแต่งตั้งผู้สมัครกลับเข้ารับราชการ ซึ่งออกจากราชการไปก่อนวันที่พระราชบัญญัติตำรวจแห่งชาติพ.ศ. ๒๕๔๗ ใช้บังคับ หากปรากฏว่าก่อนกลับเข้ารับราชการได้มีกฎหมายหรือมติคณะรัฐมนตรีแก้ไขเปลี่ยนแปลง หรือปรับอัตราเงินเดือน เงินเพิ่มพิเศษรายเดือน เงินเพิ่มอื่น หรือเงินช่วยเหลือของข้าราชการตำรวจให้ได้รับเป็นประการใด ให้ปรับอัตราเงินเดือน เงินเพิ่มพิเศษรายเดือน เงินเพิ่มอื่นหรือเงินช่วยเหลือที่ผู้นั้นได้รับอยู่ก่อนออกจากราชการให้เข้าระดับ ขั้น และอัตราเงินเดือนเงินเพิ่มพิเศษรายเดือน เงินเพิ่มอื่น หรือเงินช่วยเหลือตามกฎหมาย หรือมติคณะรัฐมนตรีดังกล่าวเสียก่อนแล้วจึงปรับอัตราเงินเดือน เงินเพิ่มพิเศษรายเดือน เงินเพิ่มอื่น หรือเงินช่วยเหลือของผู้นั้นให้เข้าระดับขั้น และอัตราเงินเดือนปกติ เงินเพิ่มพิเศษรายเดือน เงินเพิ่มอื่น หรือเงินช่วยเหลือตามพระราชบัญญัติตำรวจแห่งชาติพ.ศ. ๒๕๔๗ข้อ ๗การใดที่ได้ดำเนินการก่อนที่กฎ ก.ตร. นี้ใช้บังคับ ให้ถือเป็นการดำเนินการตามกฎก.ตร. นี้ให้ไว้ ณ วันที่ ๔ สิงหาคมพ.ศ. ๒๕๔๗พลเอกชวลิต ยงใจยุทธรองนายกรัฐมนตรี ปฏิบัติราชการแทนนายกรัฐมนตรีประธานกรรมการข้าราชการตำรวจภูวนนท์/ผู้จัดทำ๑ กันยายน ๒๕๕๓พัสสน/ผู้ตรวจ๒๘ กุมภาพันธ์ ๒๕๕๔[๑] ราชกิจจานุเบกษา เล่ม ๑๒๑/ตอนที่ ๖๒ ก/หน้า ๑๑/๒๘ กันยายน ๒๕๔๗